Volkswagen Golf

**Volkswagen Golf** je kompaktni automobil dosad proizveden u osam generacija (plus električna varijanta), a ujedno i najprodavaniji model u historiji marke Volkswagen s više od 25 miliona prodanih primjeraka do 2007. godine. Na Ženevskom sajmu automobila 2013. proglašen je za "Evropski automobil godine", a istu nagradu je osvojio i 1992.

Najviše Golfova proizvedeno je u hatchback izvedbi, a od ostalih izvedbi na tržištu je bio i kabriolet koji se prestao proizvoditi 2002., te karavan koji se proizvodio samo u trećoj i četvrtoj generaciji. U aktuelnoj petoj generaciji Golf je dostupan i kao minivan nazvan **Golf Plus**.

Na Golfovoj se osnovi proizvode brojni modeli proizvođača pod okriljem Volkswagenovog koncerna, te kućni modeli koji uključuju minivan Touran i limuzinu Jettu, koja se neko vrijeme prodavala i pod nazivima Bora i Vento.

## Historija modela 
### Golf I 
mini|250p|Golf I
Prva generacija Golfa počela se prodavati 1974., a dvije godine kasnije dobila je i sportsku GTI izvedbu koja je bila opremljena 1.6-litrenim benzinskim motorom snage 110 KS. Kabriolet se prodavao od 1979. do 1993. i s nešto manje od 390 hiljada prodanih primjeraka bio najprodavaniji kabriolet na svijetu. Iako se u Evropi ta generacija prestala proizvoditi 1983., u Južnoj Africi još i danas postoji model **Citi Golf**, koji izgleda kao kombinacija prve i druge generacije nama znanih Golfova.

### Golf II 
mini|250p|Golf II
Druga generacija hatchbacka, popularno zvana "dvojka", predstavljena je 1983., a bila je također dostupna u GTI izvedbi, kao i još sportskijoj Rally G60 sa 160 KS i Limited s 210 KS (proizvedeno samo 72 komada, koji su za razliku od ostalih modela proizvedeni u Hannoveru, a ne u Wolfsburgu). 1990. na tržištu je bio i posebni model s pogonom na sve kotače i "terenskim" izgledom nazvan **Golf Country**. Golf 2 sa pogonom na četiri točka, nazvan "syncro" mogao se nabaviti i u klasičnom odijelu "dvojke" sa 1.8 benzinskim agregatima. Druga generacija prestala se proizvoditi 1992., a tokom njene proizvodnje, 1979. uveden kabriolet prve generacije prodavao se bez značajnijih dizajnerskih promjena.

Ovaj model je posebno omiljen u Bosni i Hercegovini. Po podacima iz 2006., procjenjuje se da gotovo 21% svih automobila na bosanskohercegovačkim putevima otpada na Golf II.

### Golf III 
mini|250p|Golf III
Treća generacija predstavljena je 1991., a u top model se ugrađivao VR6 motor koji je u početku razvijao 174, a kasnije 190 KS. 1993. Golf je po prvi put predstavljen u karavanskoj verziji, a iste godine novi izgled su dobile i kabrioletska i GTI izvedba. Zračni jastuk za vozača i suvozača postao je dio serijske opreme 1995., a bočni zračni jastuci postali su dodatna oprema 1996., kada je dio serijske opreme postao i ABS. Iste godine na tržištu je bio i posebni model GTI-ja, kojim se obilježavalo 20 godina od uvođenja prvog modela tog naziva. "Trojka" se prestala proizvoditi 1997., kada je predstavljena i četvrta generacija. Karavan verzija "trojke" proizvodila se do 2000. godine.

### Golf IV 
mini|250p|Golf IV
Od jeseni 1997. prodavan Golf "četvorka" bio je osim u standardnoj hatchback izvedbi dostupan i kao kabriolet i karavan, a 1998. u njega se počeo ugrađivati i pogon na sva četiri kotača nazvan 4motion. ESP je u serijsku opremu uvršten 1999., a bočne zračne zavjese tri godine kasnije. 2000. GTI se prodavao i u posebnoj izvedbi u povodu 25. godišnjice uvođenja prvog tako nazvanog modela  na tržište, a 2002. predstavljen je i benzinski motor FSI s direktnim ubrizgavanjem goriva, kao i sportska izvedba R32 opremljena 3.2-litrenim šesterocilindarskim motorom s 241 KS. Prije nego što je zamijenjen novom generacijom, Golf četvrte generacije se prodavao i s posebnim paketima opreme "Ocean" i "Pacific". Kabriolet se prestao proizvoditi u jesen 2002., a karavan je još uvijek moguće kupiti.

### Golf V 
mini|250p|Golf V GTI
Peta generacija  predstavljena 2003. se počela prodavati paralelno s početkom 2004., a od početka 2005. dostupna je i u GTI izvedbi s 2-litrenim FSI motorom koji uz pomoć turbo punjača razvija 200 KS, te je s njime Golf u mogućnosti ubrzati od 0 do 100&nbsp;km/h za 7,2 sekunde i postići maksimalnih 235&nbsp;km/h. Još sportskija izvedba R32 predstavljena je u septembru 2005. na salonu automobila IAA, a opremljena je 3.2-litrenim šesterocilindarskim motorom s 250 KS koji omogućuje Golfu da od 0 do 100&nbsp;km/h ubrza za 6,2 sekunde i postigne maksimalnu brzinu od 250&nbsp;km/h. Od 2005. "petica" je također dostupna i u jednovolumenskoj izvedbi **Golf Plus**, koju karakterizira drugačiji izgled svjetala i desetak centimetara viša karoserija. Golf pete generacije u serijskoj opremi ima između ostalog ABS, ESP, BAS sigurnosne sisteme, kao i šest zračnih jastuka, a uz dizelske TDI motore i GTI izvedbu moguće je naručiti novi automatizirani mjenjač DSG.

### Golf VI 
mini|250p|Golf VI
Volkswagen baziran na Golf-u Mk6 na postojećoj PQ35 platformi sa Golf-a Mk5. Ovo je vozilo debitovalo 2008-e na sajmu "Paris Motor Show".

### Golf VII 
mini|250p|Golf VII
Sedma generacija, koja je trenutno u proizvodnji, predstavljena je 2012. godine na sajmu "Paris Motor Show". Bazirana je na MQB platformi.

### Golf VIII 
Osma generacija, poznata i kao Golf Mk8, prvi put je predstavljena u Evropi krajem 2019. godine i ima potpuno digitalnu kabinu pilota (cockpit), neke mogućnosti blagog hibridnog motora i širok spektar sistema za asistiranje vozaču.

## Reference 
## Vanjski linkovi 
* Volkswagen BiH